Държавен вестник, бр. 21, 2015 г., стр. 73

БРОЙ  21	
Д Ъ Р Ж А В Е Н  В Е С Т Н И К 	
СТР.  73  
ние № 545 на Министерския съвет от 2004 г.10 
С тях са въведени и последните промени в 
Радиорегламента на Международния съюз 
по далекосъобщения, ревизиран през 2012 г.
2.2. ПОЗИЦИИ НА ГЕОСТАЦИОНАРНАТА 
ОРБИТА
Ефективното използване на определените за 
Република България с международни споразу-
мения две позиции на геостационарна орбита 
е от съществено значение. С издадените през 
2006 г. от националния регулаторен орган 
разрешения на две предприятия за ползване 
на плановите позиции (на 56.02Е и –1.2W) на 
геостационарна орбита на Република България 
практически този ресурс е изчерпан. Неопол-
зотворяването на определените за страната ни 
позиции на геостационарната орбита наложи 
провеждането на нова международна коорди-
нация на спътников ресурс с цел гарантиране 
на възможността за изграждане на българ-
ски спътникови системи. През изминалия 
четиригодишен период администрацията 
номинира и единствения български секторен 
член в Бюрото по радиосъобщения – „Бъл-
гария Сат“ – АД. През 2013 г. Комисията за 
регулиране на съобщенията с Решение от 
август 2013 г. удължи сроковете за изграж-
дане и въвеждане в действие на системата 
BULSAT-30B (BALKANSAT AP30B) по искане 
на „Балкансат“ – ЕООД, с което беше поста-
вено началото на нов регулаторен цикъл за 
международна координация за преобразуване 
от разпределение в назначение съгласно про-
цедурите и сроковете по Приложение 30B на 
Радиорегламента.
Съгласно действащия Закон за електрон-
ните съобщения КРС осъществява между-
народното координиране на позициите на 
геостационарната орбита при спазване на 
приложимите условия на Радиорегламента на 
Международния съюз по далекосъобщения. 
Регулаторният орган подготвя също доку-
ментите на предприятията за регистрация 
на позициите на геостационарната орбита в 
международни организации по електронни 
съобщения, като ги предоставя на Минис-
терството на транспорта, информационните 
технологии и съобщенията за извършване на 
съответната международна регистрация.
3. ВЪВЕЖДАНЕ НА НАЗЕМНОТО ЦИФРО-
ВО ТЕЛЕВИЗИОННО РАДИОРАЗПРЪСКВАНЕ 
(DVB-T)
През 2013 г. приключи един технологичен 
преход от важно значение за зрителите на 
ефирна телевизия у нас – преминаването от 
аналогово към цифрово телевизионно радио- 
разпръскване. В резултат: 
10 (Обн., ДВ, бр. 60 от 2004 г.; изм. и доп., бр. 69 от 
2004 г., бр. 31 от 2005 г., бр. 16 от 2006 г., бр. 76 от 
2011 г., бр. 73 от 2012 г., бр. 59 от 2013 г. и бр. 16 
от 2014 г.)
ü 
наземното аналогово телевизионно ра-
диоразпръскване бе преустановено на 
30.09.2013 г. в 00:00 ч.; 
ü 
осигурена е ефирна цифрова телевизия 
(определен брой безплатни телевизионни 
програми с по-добро качество);
ü 
изградена е мрежа от „Фърст Диджи-
тъл“ – ЕАД, чрез която се разпространя-
ват програмите на обществената телеви-
зия със стандартна резолюция – БНТ1 и 
БНТ2, и две програми на националната 
телевизия с висока резолюция – БНТ HD; 
мрежата достигна покритие на 96,2 % 
от населението на страната по данни на 
предприятието; 
ü 
изградени са и две мрежи от „НУРТС 
Диджитъл“ – ЕАД, чрез които се раз-
пространяват програмите на търговските 
телевизии; чрез първата мрежа, която 
по данни на предприятието осигурява 
покритие на 96,2 % от населението на 
страната, в момента се разпространяват 
при свободен достъп и телевизионни 
програми на националните телевизии, 
които се разпространяваха аналогово; 
втората мрежа, изградена от „НУРТС 
Диджитъл“ – EАД, осигурява покритие 
на над 85 % от населението на страната 
и чрез нея се разпространява една теле-
визионна програма;
ü 
по данни на предприятията, изградили 
трите мрежи, близо 7  100  000 зрители 
имат достъп до цифрова ефирна телеви-
зия, а без покритие с цифрова ефирна 
телевизия са останали около 279 836 
граждани на страната, от които ефирна 
телевизия гледат около 100 000.
В изпълнение на изискванията на Закона 
за електронните съобщения и на Плана за 
въвеждане на наземно цифрово телевизионно 
радиоразпръскване (DVB-T) за 2012 г. преми-
наването към ефирна цифрова телевизия бе 
съпроводено със снабдяване на лицата със 
специфични социални потребности с декоди-
ращи устройства при спазване на принципа за 
технологична неутралност на базата на одобре-
на държавна помощ от Европейската комисия 
SA.36333 от 15 юли 2013 г. В изпълнение на 
тази мярка са раздадени 176 950 декодиращи 
устройства (при общ брой на правоимащите 
до 210 711) на лица със специфични социални 
потребности за приемане на ефирна цифрова 
телевизия. 
4. НОМЕРА
Политиката за ползването на номера, 
адреси и имена отчита както националните 
особености, така и световните и европейските 
тенденции в развитието на електронните съ-
общения. Управлението на номерационното 
пространство в Република България се осъ-
ществява от КРС при спазване на принци-
пите на законоустановеност, предвидимост,